sukhrobnurali/uzbek-legal-corpus huggingface dataset:
BOJXONA YuK DEKLARATSIYASINI TOʻLDIRISh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2016-04-21)

Oʻzbekiston Respublikasi Bojxona kodeksi (Oʻzbekiston Respublikasi Oliy Majlisining Axborotnomasi, 1998-y., 2-son, 36-modda), “Davlat bojxona xizmati toʻgʻrisida”gi Oʻzbekiston Respublikasi Qonunining 6-moddasi (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda), Oʻzbekiston Respublikasi Prezidentining 2011-yil 10-avgustdagi PQ-1595-sonli “Davlat bojxona xizmati organlari faoliyatini yanada takomillashtirish va samaradorligini oshirish chora-tadbirlari toʻgʻrisida”gi, 2011-yil 25-avgustdagi PQ-1604-sonli “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 34-35-son, 345-modda) qarorlari, Oʻzbekiston Respublikasi Vazirlar Mahkamasining 2011-yil 20-oktabrdagi 284-sonli “Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida” (Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida”gi 2011-yil 25-avgustdagi PQ-1604-sonli qarori) (Oʻzbekiston Respublikasi qonun hujjatlari toʻplami, 2011-y., 42-son, 455-modda), 2011-yil 12-dekabrdagi 324-sonli “Isteʼmol tovarlarining ayrim guruhlarini Oʻzbekiston Respublikasiga chetdan keltirishni takomillashtirish chora-tadbirlarini amalga oshirish toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 50-son, 514-modda) qarorlariga muvofiq, Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasi tomonidan 1999-yil 24-sentabrda tasdiqlangan Bojxona yuk deklaratsiyasini toʻldirish tartibi toʻgʻrisidagi yoʻriqnomaga (roʻyxat raqami 834, 1999-yil 3-noyabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 1999-y., 12-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
KORXONALARNING MOLIYAVIY-IQTISODIY AHVOLI MONITORINGI VA TAHLILINI OʻTKAZISh MEZONLARINI ANIQLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2019-01-24)

Kelishilgan:
XALQARO SHARTNOMANI TASDIQLASH TOʻGʻRISIDA
(resolution, 2012-01-11)

1. Oʻzbekiston Respublikasi Hukumati bilan Vyetnam Sotsialistik Respublikasi Hukumati oʻrtasida oʻsimliklar karantini sohasida hamkorlik qilish toʻgʻrisida 2011-yil 3-oktabr kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi Davlat Bojxona qoʻmitasi xodimlarini xizmat turar joylari bilan taʼminlash chora-tadbirlari toʻgʻrisida
(resolution, 2012-01-11)

Oʻzbekiston Respublikasi Davlat bojxona qoʻmitasining qoʻshimcha safarbar qilingan va rotatsiya qilingan xodimlari uchun munosib turar-joy va maishiy sharoitlar yaratish maqsadida Oʻzbekiston Respublikasi Vazirlar Mahkamasi qaror qiladi: 1. Oʻzbekiston Respublikasi Davlat bojxona qoʻmitasi, Oʻzbekiston Respublikasi Davlat mulki qoʻmitasi va Toshkent shahar hokimiyatining Toshkent shahar hokimiyati “Yagona buyurtmachi xizmati” IK balansidagi Toshkent shahar, Mirabad tumani, Qoʻyliq-4 massivida joylashgan qurilishi tugallanmagan yotoqxona binosi (keyingi oʻrinlarda — obyekt)ni tasarruf etish huquqisiz, begʻaraz asosda Oʻzbekiston Respublikasi Davlat bojxona qoʻmitasi balansiga oʻtkazish taklifiga rozilik berilsin. 2. Toshkent shahar hokimiyati bir hafta muddatda obyektni topshirsin, Oʻzbekiston Respublikasi Davlat bojxona qoʻmitasi esa uni belgilangan tartibda qabul qilsin. 3. Oʻzbekiston Respublikasi Davlat bojxona qoʻmitasi: budjetdan tashqari mablagʻlari hisobidan obyekt qurilishini yakunlasin va zarur texnik jihozlar bilan taʼminlasin, shuningdek tutash hududni obodonlashtirsin; qabul qilingan obyektdan Oʻzbekiston Respublikasi Davlat bojxona qoʻmitasi tizimi xodimlari uchun xizmat turar-joyi sifatida foydalanishni taʼminlasin. 4. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Toshkent shahar hokimiyati munitsipal mulk obyektlari sotuvi jarayonini tezlashtirishga oid qoʻshimcha chora-tadbirlar toʻgʻrisida” 2009-yil 30-avgustdagi 253-son qaroriga ilovaning 19-qatori; Oʻzbekiston Respublikasi Vazirlar Mahkamasining “Davlat aktivlarini ochiq savdolarda sotishga doir qoʻshimcha chora-tadbirlar toʻgʻrisida” 2011-yil 18-iyuldagi 207-son qaroriga 2-ilovaning 59-qatori. 5. Ushbu qaror ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vaziri oʻrinbosari B.I. Zakirov zimmasiga yuklatilsin.
XALQARO SHARTNOMANI TASDIQLASH TOʻGʻRISIDA
(resolution, 2012-01-10)

1. Oʻzbekiston Respublikasi Hukumati bilan Koreya Respublikasi Hukumati oʻrtasida bir davlat fuqarolarining boshqa davlat hududida vaqtincha mehnat faoliyati toʻgʻrisida 2011-yil 23-avgust kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻQUV MAShGʻULOTLARINI OʻTKAZGANLIK UChUN MEHNATGA SOATBAY HAQ TOʻLASh MIQDORLARINI TASDIQLASh TOʻGʻRISIDA
(resolution, 2012-09-08)

Oʻzbekiston Respublikasi Prezidentining 2011-yil 3-noyabrdagi PF-4377-son “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2011-y., 43-44-son, 462-modda) ijrosini taʼminlash maqsadida Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Mehnat va aholini ijtimoiy muhofaza qilish vazirligi qaror qiladi: 1. Oʻquv mashgʻulotlarini oʻtkazganlik uchun mehnatga soatbay haq toʻlash miqdorlari ilovaga muvofiq tasdiqlansin. 2. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi hamda Mehnat va aholini ijtimoiy muhofaza qilish vazirligining 2011-yil 31-oktabrdagi 428, 30 va 67-QQ-son “Oʻquv mashgʻulotlarini oʻtkazganlik uchun mehnatga soatbay haq toʻlash miqdorlarini tasdiqlash toʻgʻrisida”gi qarori (roʻyxat raqami 2281, 2011-yil 7-noyabr) (Oʻzbekiston Respublikasi qonun hujjatlari toʻplami, 2011-y., 45-46-son, 481-modda) oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Oliy va oʻrta maxsus, kasb-hunar taʼlimi va ilmiy-tadqiqot muassasalarida, qayta tayyorlash va malaka oshirish muassasalarida, shuningdek oʻquv kurslarida oʻquv mashgʻulotlari oʻtkazganlik uchun mehnatga soatbay haq toʻlash miqdorlari. 2. Umumtaʼlim maktablari pedagog xodimlariga oʻtgan darsi uchun soatbay haq toʻlash miqdorlari. 3. Mazkur oʻquv mashgʻulotlarini oʻtkazganlik uchun mehnatga soatbay haq toʻlash miqdorlari Oʻzbekiston Respublikasi Moliya vazirligi bilan kelishilgan.
“1991-YILGAChA QURILGAN UY-JOYLARNING IChKI MUHANDISLIK KOMMUNIKATSIYALARI VA UMUMIY FOYDALANISh JOYLARINI MUKAMMAL TAʼMIRLASh IShLARINI MOLIYALAShTIRISh TARTIBI TOʻGʻRISIDAGI NIZOMNI TASDIQLASh HAQIDA”GI QAROR HAMDA UNGA KIRITILGAN OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2012-01-06)

Oʻzbekiston Respublikasi Prezidentining 2006-yil 25-iyuldagi PQ-425-sonli “1991-yilgacha qurilgan koʻp xonadonli turar joy binolarining umumfoydalanadigan joylari va muhandislik kommunikatsiyalari kapital taʼmirlanishini yakunlash chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2006-y., 30-son, 291-modda) va 2010-yil 24-dekabrdagi PQ-1449-sonli “Oʻzbekiston Respublikasining 2011-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 52-son, 513-modda) qarorlariga muvofiq, Oʻzbekiston Respublikasi Moliya vazirligi, Markaziy banki Boshqaruvi, Davlat soliq qoʻmitasi va Oʻzbekiston “Oʻzkommunxizmat” agentligi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi, Markaziy banki Boshqaruvi, Davlat soliq qoʻmitasi va Oʻzbekiston “Oʻzkommunxizmat” agentligining 2004-yil 20-avgustdagi 97, 258-V, 2004-53, 01-931-sonli “1991-yilgacha qurilgan uy-joylarning ichki muhandislik kommunikatsiyalari va umumiy foydalanish joylarini mukammal taʼmirlash ishlarini moliyalashtirish tartibi toʻgʻrisidagi nizomni tasdiqlash haqida”gi qarori (roʻyxat raqami 1408, 2004-yil 14-sentabr) (Oʻzbekiston Respublikasi qonun hujjatlari toʻplami, 2004-yil, 37-son, 414-modda); Oʻzbekiston Respublikasi Moliya vazirligi, Markaziy banki Boshqaruvi, Davlat soliq qoʻmitasi va Oʻzbekiston “Oʻzkommunxizmat” agentligining 2005-yil 12-avgustdagi 66, 258-V-1, 2005-44, 01-1/966-sonli “1991-yilgacha qurilgan uy-joylarning ichki muhandislik kommunikatsiyalari va umumiy foydalanish joylarini mukammal taʼmirlash ishlarini moliyalashtirish tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 1408-1, 2005-yil 28-sentabr) (Oʻzbekiston Respublikasi qonun hujjatlari toʻplami, 2005-yil, 39-son, 301-modda); Oʻzbekiston Respublikasi Moliya vazirligi, Markaziy banki Boshqaruvi, Davlat soliq qoʻmitasi va Oʻzbekiston “Oʻzkommunxizmat” agentligining 2006-yil 7-sentabrdagi 79, 258-V-2, 2006-38, 01-088-sonli “1991-yilgacha qurilgan uy-joylarning ichki muhandislik kommunikatsiyalari va umumiy foydalanish joylarini mukammal taʼmirlash ishlarini moliyalashtirish tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 1408-2, 2006-yil 30-sentabr) (Oʻzbekiston Respublikasi qonun hujjatlari toʻplami, 2006-yil, 40-son, 399-modda). 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ADLIYA VAZIRLIGI 1997-YIL 5 MARTDA 311-SON BILAN ROʻYXATGA OLGAN “KORXONA, MUASSASA VA TAShKILOTLAR SOTILGAN MAHSULOT (IShLAR, XIZMATLAR)NING AMALDAGI HAJMIDAN OʻZR IJTIMOIY TAʼMINOT VAZIRLIGI HUZURIDAGI PENSIYA FONDIGA OʻTKAZADIGAN MAJBURIY AJRATMALARNI HISOBLASh VA TOʻLASh TARTIBI”GA (OʻZR MOLIYA VAZIRLIGI № 04-01-05/96A, DSQ № 97-14, PF № 03-01/43 1997-YIL 21 FEVRAL) QOʻShIMChANI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2012-01-06)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (I)-son) va Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasiga muvofiq, Oʻzbekiston Respublikasi Moliya vazirligi, Markaziy bank Boshqaruvi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi, Markaziy banki, Davlat soliq qoʻmitasi va Ijtimoiy taʼminot vazirligi huzuridagi pensiya fondi tomonidan 1998-yil 13-iyulda 04-01-02/512, 19-107, 98-89, 04-1/-321-son bilan tasdiqlangan Adliya vazirligi 1997-yil 5-martda 311-son bilan roʻyxatga olgan “Korxona, muassasa va tashkilotlar sotilgan mahsulot (ishlar, xizmatlar)ning amaldagi hajmidan OʻzR Ijtimoiy taʼminot vazirligi huzuridagi Pensiya fondiga oʻtkazadigan majburiy ajratmalarni hisoblash va toʻlash tartibi”ga (OʻzR Moliya vazirligi № 04-01-05/96a, DSQ № 97-14, PF № 03-01/43 1997-yil 21-fevral) qoʻshimcha (roʻyxat raqami 311-1, 1998-yil 6-avgust) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
NEFT VA GAZ KONLARINING QIDIRUV IShLARI, QUDUQLARNI BURGʻULASh, SINASh VA IShGA TUShIRIShDAGI TEXNOLOGIK JARAYoNLAR USTIDAN NAZORAT QILISh TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2023-09-27)

Oʻzbekiston Respublikasi Prezidentining 2010-yil 27-avgustdagi PQ-1396-son “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2010-y., 35-36-son, 301-modda) va Oʻzbekiston Respublikasi Vazirlar Mahkamasining 2011-yil 11-maydagi 131-son “Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi tuzilmasini yanada takomillashtirishga doir chora-tadbirlar toʻgʻrisida”gi qaroriga muvofiq (Oʻzbekiston Respublikasi qonun hujjatlari toʻplami, 2011-y., 19-son, 191-modda) Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi, Vazirlar Mahkamasi huzuridagi Oʻzbekiston neft mahsulotlari va gazdan foydalanishni nazorat qilish davlat inspeksiyasi va Davlat geologiya va mineral resurslar qoʻmitasi qaror qiladilar: 1. Sanoatda va konchilikda ishlarning bexatar olib borilishini nazorat qilish agentligi, Oʻzbekiston neft mahsulotlari va gazdan foydalanishni nazorat qilish davlat inspeksiyasi va Oʻzbekiston Respublikasi Davlat geologiya va mineral resurslar qoʻmitasining 2003-yil 15-oktabrdagi 01-637, 01/07-899, 01-1137-son qarori (roʻyxat raqami 1285, 2003-yil 31-oktabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil, 19-20-son) bilan tasdiqlangan Neft va gaz konlarini qidiruv ishlari, quduqlarni burgʻulash, sinash va ishga tushirishdagi texnologik jarayonlar ustidan nazorat qilish toʻgʻrisidagi nizomga ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASINING JINOYAT-PROTSESSUAL KODEKSIGA OʻZGARTISh VA QOʻShIMChALAR KIRITISh TOʻGʻRISIDA
(code, 2012-01-05)

1-modda. Oʻzbekiston Respublikasining 1994-yil 22-sentabrda qabul qilingan 2013-XII-sonli Qonuni bilan tasdiqlangan Oʻzbekiston Respublikasining Jinoyat-protsessual kodeksiga (Oʻzbekiston Respublikasi Oliy Kengashining Axborotnomasi, 1995-yil, № 2, 5-modda; Oʻzbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 11, 23-moddalar, № 9-10, 165, 182-moddalar; 2002-yil, № 9, 165-modda; 2003-yil, № 5, 67-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 418-modda; 2006-yil, № 6, 261-modda; 2007-yil, № 4, 166-modda, № 6, 248, 249-moddalar, № 9, 422-modda, № 12, 594, 595, 607-moddalar; 2008-yil, № 4, 177, 187-moddalar, № 9, 482, 484, 487-moddalar, № 12, 636, 641-moddalar; 2009-yil, № 1, 1-modda, № 4, 136-modda, № 9, 335-modda, № 12, 469, 470-moddalar; 2010-yil, № 6, 231-modda, № 9, 334, 336, 337, 342-moddalar, № 12, 477-modda; 2011-yil, № 4, 103, 104-moddalar, № 9, 252-modda) quyidagi oʻzgartish va qoʻshimchalar kiritilsin: 1) 325-moddaning matni quyidagi tahrirda bayon etilsin: “Jinoyat kodeksi 105-moddasining birinchi qismida, 109-moddasida, 110-moddasining birinchi qismida, 111-moddasida, 118-moddasining birinchi qismida, 119-moddasining birinchi qismida, 121-moddasining birinchi qismida, 136-moddasida, 139-moddasining birinchi va ikkinchi qismlarida, 140-moddasining birinchi va ikkinchi qismlarida, 149-moddasida nazarda tutilgan jinoyatlar toʻgʻrisidagi jinoyat ishlari aybdorni javobgarlikka tortishni soʻrab jabrlanuvchi bergan shikoyat arizasi asosidagina qoʻzgʻatiladi. Jabrlanuvchi nochor ahvolda boʻlganligi, ayblanuvchiga qaram boʻlganligi tufayli yoki boshqa sabablarga koʻra oʻz huquqini va qonuniy manfaatlarini oʻzi himoya qila olmaydigan alohida hollarda prokuror jabrlanuvchining shikoyatisiz ham jinoyat ishini qoʻzgʻatishi shart”; 2) 333-moddaning birinchi qismi quyidagi mazmundagi jumla bilan toʻldirilsin: “Surishtiruvchi, tergovchi yoki sud jinoyat ishini qoʻzgʻatishni rad qilish toʻgʻrisidagi qarorning yoxud ajrimning koʻchirma nusxasini prokurorga yuboradi”; 3) 339-moddaning ikkinchi qismi “milliy xavfsizlik xizmati” degan soʻzlardan keyin “davlat bojxona xizmati” degan soʻzlar bilan toʻldirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI PREZIDENTINING “DAVLAT XIZMATChILARINING MEHNATINI RAGʻBATLANTIRISh TOʻGʻRISIDA” 1997-YIL 13 MAYDAGI PF-1778-SON FARMONIGA QOʻShIMChA KIRITISh HAQIDA
(decree, 2012-01-05)

Oʻzbekiston Respublikasi Prezidentining “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2011-yil 3-noyabrdagi PF-4377-son Farmoniga muvofiq: 1. Oʻzbekiston Respublikasi Prezidentining “Davlat xizmatchilarining mehnatini ragʻbatlantirish toʻgʻrisida” 1997-yil 13-maydagi PF-1778-son Farmoni 1-bandiga “agar qonun hujjatlarida boshqacha tartib belgilanmagan boʻlsa” soʻzlari qoʻshib qoʻyilsin. 2. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
EKSPORT-IMPORT YuKLARINI RASMIYLAShTIRIShDA BOJXONA ORGANLARIGA TAQDIM ETILADIGAN HUJJATLAR ROʻYXATIGA OʻZGARTIRISh KIRITISh TOʻGʻRISIDA
(resolution, 2015-12-14)

Kelishilgan:
VAZIRLAR MAHKAMASINING 2009 YIL 18 AVGUSTDAGI 233-SON QARORI BILAN TASDIQLANGAN BUDJET MABLAGʻLARI HISOBIGA FUNDAMENTAL, AMALIY TADQIQOTLAR VA INNOVATSION IShLARNING ILMIY-TEXNIKA DASTURLARINI AMALGA OShIRIShDA QATNAShUVChI ILMIY-TADQIQOT MUASSASALARI ILMIY VA RAHBAR XODIMLARINING BAZAVIY LAVOZIM MAOShLARI MIQDORLARINI OʻZGARTIRISh TOʻGʻRISIDA
(resolution, 2012-09-20)

Oʻzbekiston Respublikasi Prezidentining 2011-yil 3-noyabrdagi PF-4377-son “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2011-y., 43-44-son, 462-modda) hamda Oʻzbekiston Respublikasi Vazirlar Mahkamasining 2009-yil 18-avgustdagi 233-son “Ilmiy xodimlar mehnatini yanada ragʻbatlantirish chora-tadbirlari toʻgʻrisida”gi qarorini (Oʻzbekiston Respublikasi qonun hujjatlari toʻplami, 2009-y., 34-son, 370-modda) bajarish maqsadida Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi hamda Moliya vazirligi qaror qiladi: 1. Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlari ilovaga muvofiq oʻzgartirilsin. 2. Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot va taʼlim muassasalari 2011-yil 1-dekabrdan ilmiy va rahbar xodimlarning bazaviy lavozim maoshlari miqdorlari oʻzgarganligini hisobga olib, ish haqlarini qayta hisoblab toʻlanishini taʼminlasinlar. 3. Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi va Moliya vazirligining 2011-yil 18-avgustdagi FTK-06-13/593, 53, 54-son “Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorini oʻzgartirish toʻgʻrisida”gi (roʻyxat raqami 2258, 2011-yil 25-avgust) (Oʻzbekiston Respublikasi qonun hujjatlari toʻplami, 2011-y., 34-35-son, 359-modda) qarori oʻz kuchini yoʻqotgan deb hisoblansin. 4. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
“SAVDO VA XIZMAT KOʻRSATISh SOHASIDAGI XUSUSIYLAShTIRILGAN OBYEKTLARNING FAOLIYAT SOHASINI OʻZGARTIRISh TARTIBI TOʻGʻRISIDAGI NIZOMNI TASDIQLASh HAQIDA”GI QARORNI, ShUNINGDEK UNGA OʻZGARTIRIShNI KUChINI YOʻQOTGAN DEB TOPISh TOʻGʻRISIDA
(resolution, 2012-01-04)

Oʻzbekiston Respublikasi Vazirlar Mahkamasining 2011-yil 17-oktabrdagi 283-son “Byurokratik toʻsiqlarni bartaraf etish va ruxsat berish tartibotlarini amalga oshirishda davlat boshqaruv funksiyalarini qisqartirishga doir qoʻshimcha chora-tadbirlar toʻgʻrisida”gi qaroriga muvofiq, (Oʻzbekiston Respublikasi qonun hujjatlari toʻplami, 2011-y., 42-son, 454-modda) Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Quyidagilar: Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasining 2003-yil 18-yanvardagi 01/07-81-son “Savdo va xizmat koʻrsatish sohasidagi xususiylashtirilgan obyektlarning faoliyat sohasini oʻzgartirish tartibi toʻgʻrisidagi nizomni tasdiqlash haqida”gi qarori (roʻyxat raqami 1207, 2003-yil 22-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil 1-2-son); Oʻzbekiston Respublikasi Davlat mulkini boshqarish davlat qoʻmitasining 2011-yil 3-maydagi 01/23-18/01-son “Savdo va xizmat koʻrsatish sohasidagi xususiylashtirilgan obyektlarning faoliyat sohasini oʻzgartirish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1207-1, 2011-yil 23-may) (Oʻzbekiston Respublikasi qonun hujjatlari toʻplami, 2011-y., 20-21-son, 211-modda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtgan kundan boshlab oʻn kun oʻtgandan keyin kuchga kiradi.